Kookkuns: Polenta en kaas gebak
Polenta en kaas gebak
400 g fyn mieliemeel
150 g fontina kaas
30 mℓ gesmelte botter
Kook 2 liter water met 'n bietjie sout. Wanneer die water kook begin jy stelselmatig die mieliemeel byroer. Moenie te veel meel op 'n slag bygooi nie, anders maak dit klonte. 'n Vurk werk die beste vir roer.
Wanneer al die meel by is, moet jy die hitte verminder en die mengsel prut vir 45 minute. Roer dit af en toe. Die polenta moet dik wees en van die kante van die pot wegtrek.
Gooi die polenta uit op 'n houtbord of gewone bord om af te koel.
Wanneer dit koud is sny jy dit in skywe van 1 cm.
Sny die kaas in dun skywe.
In 'n gesmeerde oondbak pak jy nou afwisselende lae van polenta en kaas. Strooi bietjie peper oor elke tweede laag. Die laaste laag moet polenta wees. Gooi die gesmelte botter bo-oor.
Bak in 'n 220°C tot die boonste laag verhard het en goudbruin is.
op 8/06/2013 09:11:00 am